钦定古今图书集成/明伦汇编/氏族典/第377卷 > 《凌迪知万姓统谱》 > 孔奕
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔奕

按《晋书孔愉传》：愉从子严。严祖父奕，全椒令，明察过
人。时有遗其酒者，始提入门，奕遥呵之曰：“人饷吾两
罂酒，其一何故非也？”检视之，一罂果是水。或问何以
知之，笑曰：“酒重水轻，提酒者手有轻重之异故耳。”在
官有惠化，及卒，市人若丧慈亲焉。